《野泊对月有感》
宋代·周莘

可怜江月乱中明，应识逋逃病客情。
斗柄阑干洞庭野，角声凄断岳阳城。
酒添客泪愁仍溅，浪卷归心暗自惊。
欲问行朝近消息，眼中群盗尚纵横。

作者简介：周莘，字尹潜，钱塘（今浙江杭州）人。邠孙。尝为岳州决曹掾。苦思为诗，与陈与义等人多有唱和。事见宋胡稚注《简斋诗集》卷二○《周尹潜雪中过门不我顾遂登西楼作诗见寄次韵谢之》。